Έχουμε ξαναπεί ότι η ιστορία με τον «πάτερ Κλεομένη» έχει ξεπεράσει προ πολλού τα όρια της πλάκας. Η τελευταία ενέργειά του όμως ξεπέρασε κάθε προηγούμενο.

Ο παλαιοημερολογίτης κληρικός βρέθηκε στην πλατεία Εβραίων της Λάρισας και βεβήλωσε το μνημείο του Ολοκαυτώματος, σχολιάζοντας ότι «ούτε 600.000 δεν καθάρισε ο Χίτλερ».

Με το ράσο του να (θεωρεί ότι) του εξασφαλίζει ασυλία για πράξεις που αποτελούν τον κρυφό πόθο κάθε ακροδεξιού και συνωμοσιολόγου, ο Κλεομένης έχει πλέον ξεφύγει από κάθε έλεγχο και από βίντεο σε βίντεο γίνεται ολοένα και πιο προκλητικός.